क्यान अध्यक्षमा चन्द विजयी, कसले कति मत पाए ? [परिणामसहित]
नेपाल क्रिकेट संघ (क्यान) को शनिबार सम्पन्न निर्वाचनबाट प्यानलसहित चतुरबहादुर चन्द प्यानलसहित अध्यक्ष पदमा निर्वाचित भएका छन् । शनिबार काठमाडौंमा सम्पन्न निर्वाचनमा चन्दले विनयराज पाण्डेलाई भारी मतान्तरले पराजित गरी दोस्रो कार्यकालका लागि निर्वाचित भएका हुन् ।
काठमाडौँ — नेपाल क्रिकेट संघ (क्यान) को शनिबार सम्पन्न निर्वाचनबाट प्यानलसहित चतुरबहादुर चन्द प्यानलसहित अध्यक्ष पदमा निर्वाचित भएका छन् । शनिबार काठमाडौंमा सम्पन्न निर्वाचनमा चन्दले विनयराज पाण्डेलाई भारी मतान्तरले पराजित गरी दोस्रो कार्यकालका लागि निर्वाचित भएका हुन् ।नेतृत्वका प्रत्याशी दुवै पूर्व अध्यक्ष हुन् । क्यानको यो चुनाव साढे ३ वर्षदेखि अन्तर्राष्ट्रिय क्रिकेट परिषद (आईसीसी) को निलम्बन फुकुवाका लागि महत्त्वपूर्ण कोसेढुंगा हुने मानिएको छ ।५९ मतदाता रहेको क्यान निर्वाचनबाट चन्दले ४४ मत ल्याएका थिए । प्रत्याशी पाण्डेले १५ मतमात्र पाए । उपाध्यक्षमा चन्द प्यानलका राजुबावु श्रेष्ठ ४० मतसहित विजयी भए । उनका प्रत्याशी मिग्मा डुन्डु शेर्पाले १७ मतमात्र ल्याए । शेर्पा प्रदेश १ का अध्यक्ष पनि हुन् । ४३ मत ल्याएर अशोकनाथ प्याकुर्‍याल सचिव पदमा निर्वाचित भए । उनका प्रतिद्वन्द्वी विनोद मैनालीले १५ मत ल्याए । कोषाध्यक्षमा निर्वाचित भएका रोशनकुमार सिंहले ४५ मत ल्याए । उनका प्रतिद्वन्द्वी उपेन्द्र भट्टराईले १२ मतमात्र पाए । सदस्यको खुलातर्फ ५ जनाका लागि ११ जनाको उम्मेदवारी परेको थियो । त्यसमा चन्द प्यानलका माधवकुमार कर्माचार्य (३५), दुर्गाराज पाठक (४२), वीरेन्द्रबहादुर चन्द (३६), सञ्जयराज सिंह (३४) र करण महतरा क्षेत्री (३०) निर्वाचित भए । सदस्यका प्रत्याशी धीरेन्द्र साउद (२८), पवन अग्रवाल (२०), नरेश राणा (१७), प्रफुल्ल वैद्य (१६), राष्ट्रिय टोलीका पूर्व मूख्य प्रशिक्षक जगत टमाटा (१५) र अर्जुन पौडेल (१४) मतसहित पराजित भए । ७ प्रदेश सदस्यमध्ये ५ प्रदेशमा निर्विरोध भएको थियो । प्रदेश १ र ३ बाट दुई–दुई जनाको उम्मेदवारी परेकोमा प्रदेश १ बाट कैलाश विष्ट ३७ मत ल्याएर विजयी भए । राखेपका पूर्व सदस्यसचिव केशवकुमार विष्टका पुत्र कैलाशले चन्द समूहबाट उम्मेदवारी दिएका थिए । उनका प्रत्याशी लाक्पा लामाले २१ मतमात्र पाए । प्रदेश ३ बाट अमितवीर पाण्डेले ३९ मत ल्याउँदा उनका प्रत्याशी कैलाश प्रधानले १९ मतमात्र पाए । प्रदेश २ बाट मोहम्मद दाउद अन्सारी, गण्डकी प्रदेशबाट ऋषिराम गौतम, प्रदेश ५ बाट प्रशान्तविक्रम मल्ल, कर्णाली प्रदेशबाट पदमबहादुर खड्का र सुदूरपश्चिम प्रदेशबाट विक्रम विष्ट सदस्यमा निर्विरोध चुनिए । महिला सदस्यमा दार्चुलाकी जानकी भट्ट निर्विरोध निर्वाचित भइन् । क्यानको १७ सदस्यीय कार्यसमितिमा अध्यक्ष, उपाध्यक्ष, सचिव, कोषाध्यक्ष, सदस्यमा खुला तर्फबाट ५, हरेक प्रदेशबाट १–१ र एक महिला सदस्य रहनेछ । क्यानका तत्कालीन अध्यक्ष टंक आङबुहाङलाई बाइपास गरी २०७२ मंसिरमा चन्दकै नेतृत्वमा नयाँ कार्यसमिति निर्वाचित भएपछि क्यान विवाद सुरु भएको थियो । त्यसको ६ महिनापछि नै आईसीसीले राजनीतिक हस्तक्षेपको बहानामा २०७३ वैशाख १३ गते क्यानलाई निलम्बन गरेको थियो । त्यसपछि आईसीसीले नै बनाएको सल्लाहकार समिति र स्वतन्त्र समितिले जिल्लास्तरदेखिको विवाद समाधान गरी नयाँ विधान निर्माण गरेको थियो । स्वतन्त्र समितिको अगुवाइमा नयाँ विधानअनुसार जिल्ला, प्रदेश र केन्द्रीय निर्वाचन सम्पन्न भएको छ । आईसीसीको अक्टोबर १३ मा बस्ने बैठकले नेपालको निलम्बन फुकुवा गर्ने अपेक्षा गरिएको छ । चार वर्षपछि चतुरबहादुर चन्द पुनः नेतृत्वमा आउँदा क्यानको निलम्बन फुकुवा गराएर नेपाली क्रिकेटलाई सही दिशामा ल्याउने मुख्य जिम्मेवारी उनको काँधमा परेको छ । नयाँ कार्यसमितिले एकदिवसीय मान्यता पाएको नेपाली क्रिकेटको चार वर्षको लक्ष्य तथा घरेलु संरचना निर्धारण गर्नेछ ।अध्यक्ष निर्वाचित भएपछि चन्दले अक्टोबर १३ मा हुने आईसीसीको बैठकमा क्यानको निलम्बन फुकुवाका लागि भरमग्दूर प्रयास गर्ने प्रतिवद्धता व्यक्त गरे । ‘नेपाली क्रिकेटको विकासकै लागि सबैकुरा त्यागेर आएका छौं । हामी नयाँ मोडमा आएका छौं । शून्यबाट नेपाली क्रिकेटको विकास गर्ने अबको हाम्रो कर्तव्य हो,’ उनले थपे, ‘हाम्रो पहिलो लक्ष्य आईसीसीबाट निलम्बन फुकुवा गराउने नै हो ।’कसको मत कति ? अध्यक्ष चतुरबहादुर चन्द- ४४ (विजयी)विनयराज पाण्डे-१५ उपाध्यक्षराजुबाबु श्रेष्ठ -४१ (विजयी)मिङ्‌मा डुन्डु शेर्पा -१७महासचिवअशोकनाथ प्याकुरेल -४३ (विजयी) विनोद मैनाली -१५ कोषाध्यक्षमा रोशन सिंह -४५ (विजयी)उपेन्द्रप्रसाद भट्टराई -१२ खुल्ला सदस्य खुल्ला दुर्गाराज पाठक -४२ (विजयी)वीरेन्द्रबहादुर चन्द -३६ (विजयी)माधव कर्माचार्य -३५ (विजयी)सञ्जय सिंह -३४ (विजयी)करण महतरा क्षत्री -३० (विजयी) धीरेन्द्र साउद -२८ पवन अग्रवाल -२० नरेश राणा -१७ प्रफुल वैद्य -१६ जगत -१५अर्जुन पौडेल -१४प्रदेश १ बाट कैलाश विष्ट -३७ (विजयी) लाक्पा लामा -२१ प्रदेश २ बाट दाउद अन्सारी (निर्विरोध)प्रदेश ३ बाटअमितवीर पाण्डे ३९ (विजयी) हार्ने कैलाश प्रधान १९ गण्डकीबाट ऋषिराम गौतम (निर्विरोध)प्रदेश ५ बाटप्रशान्त मल्ल (निर्विरोध)कर्णाली प्रदेशबाट पदमबहादुर खड्का (निर्विरोध)सुदूरपश्चिमबाट विक्रम विष्ट (निर्विरोध)खुल्ला महिला सदस्यमा जयन्ती भट्ट (निर्विरोध)